Peter

**Peter** er et mannsnavn som betyr «stein» eller «klippe». Det ble gitt som tilnavn på apostelen Simon.

## Etymologi
*Peter* kommer fra gresk *Πέτρος* «Petros», siden gjennom latin *Petrus.* Orginalt en oversetning av arameisk *kēfā*, som betyr «stein» eller «klippe», «fjellknaus».

Andre norske (eller danske) former av navnet er Petter, Peder, og Per. Andre språk har former som f.eks. Pierre (fransk), Piotr/Pjotr (Polsk, russisk), Pekka (finsk), Pieter (Nederlandsk, lavtysk), Pietro (italiensk) og Pedro (spansk og portugisisk). 

Kjente kvinneformer som har vært brukt i Norge er Petra, Petrea, Petrikke og Petrine.

## Utbredelse
*Peter* er nevnt i 156 vers i Bibelen, og er dermed blant de 100 oftest nevnte navnene i Bibelen. Jesus ga apostelen Simon Bar‑Jona (Matteus 16,17), historisk kjent som Sankt Peter, dette tilnavnet og *Peter* ble derfor et populært navn blant kristne.

*Peter* er kjent brukt i tre runeinskripsjoner fra vikingtiden, i formene *betar*, *peaitr*, og *petrus*. Dette er relativt få tilfeller, så navnet var neppe mye brukt i Norden på den tiden. I Norge har navnet vært kjent siden ca. 1120, da vanligvis skrevet Pétr. Den latinske formen Petrus er også brukt. I Danmark er *Peter* kjent brukt fra 1200-tallet, og i Sverige fra 1300-tallet. *Peter* var et vanlig navn i Norge i middelalderen. Over 320 forskjellige personer med navnet er nevnt i Regesta Norvegica.. Navnet var også mye brukt rundt år 1500 og på 1800-tallet, spesielt i Oslo og Akershus.

*Peter* var et vanlig navn i England fra 1200-tallet til slutten av 1900-tallet. Den gammelengelske formen var *Petrus* (genitiv Pet(e)res, dativ Pet(e)re). Den vanlige formen av dette svært utbredte navnet i middelalderens England var Peres (anglo‑fransk Piers), derav etternavn som Pierce, Pearson m.fl. Blant diminutive former fantes Parkin og Perkin.

*Peter* var, sammen med andre former av navnet, blant de ti vanligste mannsnavnene i Tyskland i senmiddelalderen.

*Peter* har vært et populært navn i USA i hele 1800- og 1900-tallet og hadde en popularitetstopp med 1,1% i 1810-årene.

*Pétur* var et svært vanlig navn på Island på midten av 1800-tallet.

I Danmark var *Peter* mest brukt i 1950- og 1960-årene, spesielt i Sønderjylland, og i Sverige i 1960- og 1970-årene.

*Peter* er i dag et svært vanlig navn i Slovakia, Tyskland, Sveits, Østerrike, Grønland, Kenya, Sverige og Slovenia. Navnet er spesielt utbredt i Slovakia, hvor 5,8 prosent av den mannlige befolkningen hadde *Peter* som fornavn i 2010.

Variantene *Per* i Norge og Sverige, *Petr* i Tsjekkia, *Pēteris* i Latvia, *Péter* i Ungarn, *Pierre* i Frankrike, *Pedro* i Chile, *Piotr* i Polen og *Petras* i Litauen er svært vanlige navn i de respektive landene.

|}

## Navnedag
Navnedager er 29. juni for Peter, Petter Per (Festen for Peter og Paul, i Norge kalt persok eller petersmesse), og 1. august for Peder og Petra (Festen for Peter i fengsel, Peder Vindfell).

*Peter* har navnedag i flere land, oftest 29. juni. Den norske navnedagen er .

## Kjente personer ved navn Peter
* Apostelen Peter
* St. Peter, flere andre helgener
* Peter den store, tsar av Russland
* Peter Chr. Asbjørnsen, norsk forfatter, folkeminnesamler, forstmann og naturviter
* Peter Phillips, det eldste barnebarnet til dronning Elizabeth II
* Peter Wessel, dansk-norsk sjøhelt kjent som «Tordenskjold»
* Peter Tsjajkovskij, russisk komponist 
* Peter Sinnerud (1876–1972), norsk skøyteløper
* Peter Wessel Zapffe, norsk forfatter, filosof, fjellklatrer og friluftsmann
* Peter MacNicol, amerikansk skuespiller

## Annen bruk av navnet
* *Peter* er i engelsk kjent brukt som slang for «penis», trolig på grunn av likheten i første stavelse.
* Det engelske uttrykket *to rob Peter to pay Paul* («å plyndre Peter for å betale Paulus») er kjent fra slutten av 1300‑tallet og kan vise til de mange kirkene viet til disse to helgenene, og kan ha oppstått av den nokså vanlige praksisen med å bygge eller berike én kirke ved bruk av ruiner eller inntekter fra en annen.

## Se også
* St. Petersburg, by i Russland
* Peterborough, by i England
* Peter I Øy i Antarktis
* Petersplassen foran Peterskirken i Vatikanet

## Referanser


## Eksterne lenker
*